Dollaru

Lu dòllaru (senza n'autru aggitivu qualitficativu) è lu nomu di n'unità munitaria dî Stati Uniti. La stissa parola, junciuta cu n'aggittivu di appartinenza nazziunali, ìnnica puru unità munitari di àutri paisi. A liveddu ntirnazzionali pi dollaru si ntenni però lu dòllaru miricanu, e si usa spissu la dinominazzioni USD chi significa United States Dollar, pi nun cunfunnillu cu âutri unità ntirnazziunali chi ùsanu la stissa dinominazzioni, comu pi esempiu lu dollaru canadisi, lu dollaru australianu.

 Lu dòllaru comu unità di rifirimentu a liveddu ntirnazziunali 
Pi tuttu lu vintèsimu sèculu lu dòllaru fu la muneta principali pi li scanci ecunòmici ntirnazziunali e ancora òi lu dòllaru joca nu rolu assai mpurtanti, pi esempiu pi innicari lu valuri di nu barili di pitroliu o di n'oncia d'oru. Cu la ntruduzzioni di l'euru lu rolu di muneta di rifirimentu dû dòllaru è riduciutu. Puru siddu li cchiossai dî paisi usanu lu dollaru comu muneta di rifirimentu (pi esempi la Cina), diversi paisi usanu l'euru pi fissari lu valuri di la muneta lucali (l'ex culoni francisi d'Africa subshariana) oppuru na cumminazzioni di dollari e euru (comu pi esempiu la Russia).

Catigurìa:Ecunumìa
Catigurìa:Stati Uniti
Catigurìa:Munita